Fukusima yaqinidagi plyajlarda radionuklidlarning juda katta miqdori cho‘kib qolgani ma’lum bo‘ldi

Radiofaol seziy-137 va boshqa radionuklidlarning juda katta miqdori Fukusima AESdan o‘nlab kilometr uzoqlikdagi dengiz sohilidagi qumlarda falokatning dastlabki kunlari cho‘kib qoldi. Hozirda ular asta-sekin dunyo okeaniga qaytmoqda. Bu haqda ekologlarning PNAS jurnalida chop etilgan maqolasida ma’lum qilindi, deya xabar beradi “RIA Novosti”.

“Radiofaollikning eng yuqori darajasi va radionuklidlarning eng katta zaxirasi AES joylashgan ko‘rfazda emas, stansiyadan uzoq masofada joylashgan qumlar va sizot suvlardan topishimizni hech kim kutmagandi. Radionuklidlarni so‘rib olgan qumlar ulardan seziy to‘liq parchalangan yoki dengizga qochgandan keyingina tozalanadi”, — dedi Vuds-Xoul okeanografiya instituti (AQSh) xodimi Virjiniya Sanial.
Sanial va uning hamksblari bir necha yil davomida Fukusima atrofidagi radiatsiya holatini kuzatmoqda. Tadqiqotchilar shu tariqa AES avariyasi mintaqadagi ekologik vaziyatga qanday ta’sir o‘tkaganini o‘rganmoqda.